钦定古今图书集成/理学汇编/学行典/第055卷 > 杨龟山集 > 《荆州所闻》
## 钦定古今图书集成/理学汇编/学行典/第055卷 > 杨龟山集 > 《荆州所闻》

“君子务本”，言凡所务者，惟本而已。惟仁之于孝悌，其
本之一端耳。盖为仁必自孝悌推之，然后能为仁也。
其曰为仁，与体仁者异矣，体仁则无本末之别矣。孔
子曰：“老者安之，朋友信之，少者怀之。”此无待乎推之
也。《孟子》曰：“老吾老，以及人之老，幼吾幼，以及人之幼。”
此推之也，推之所谓为仁。　孟子对人君论事，句句
未“尝离仁，此所谓王道也。”曰：“安得句句不离乎仁？”曰：
“须是知一以贯之之理。”曰：“一以贯之，仁足以尽之否？”
曰：“孟子固曰：‘一者何’？”曰：“‘仁也。仁之用大矣。今之学者，
仁之体，亦不曾体究得。　人臣之事君，岂可佐以刑
名’之说。如此，是使人主失仁心也。人主无仁心，则不
足以得人。故人臣能使其君视民如伤，则”王道行矣。

范济美问：“读《论语》以何为要？” 曰：“要在知仁。” 孔子说。

“仁处，最宜玩味。”曰：“孔子说处甚多，尤的当，是何语？”曰：
“皆的当。但其门人所至有不同，故其答之亦异。只如
言‘刚毅木讷近仁’，自此而求之仁之道，亦自可知。盖
尝谓曾子在孔门当时以为鲁。鲁者学道，尢宜难于
他人？然子思之《中庸》，圣学所赖以传者也。考其渊源，
乃自曾子，则传孔子之道者，曾子而已矣。岂非鲁得”
之乎。由此观之，聪明辩智未必不害道，而刚毅木讷，
信乎于仁为近矣。